

**VATROGASNA ZAJEDNICA OPĆINE KRALJEVEC NA SUTLI**

Kraljevec na Sutli 132, 49294 KRALJEVEC NA SUTLI

Matični broj: 0993972, OIB: 58667773073



Temeljem članka 38. stavak 1. Statuta Vatrogasne zajednice općine Kraljevec na Sutli Skupština Vatrogasne zajednice općine Kraljevec na Sutli na sjednici 07. prosinca 2019. godine donosi

# PROGRAM RADA

# SA OPERATIVNIM ZADACIMA

# ZA 2020. GODINU

**UVODgasno spremište DVD-u Stančići.enom mjestu prezentaciju vatrogasne opreme i tehnike.pće i specifične za pojedine tehnološke pro**

Vatrogasna zajednica općine Kraljevec na Sutli (u daljnjem tekstu Zajednica) zajedno sa svojim članicama će u 2018. godini temeljem Statuta Zajednice, a sukladno odredbama Zakona o vatrogastvu i Programa aktivnosti Vlade Republike Hrvatske u provedbi posebnih mjera zaštite od požara, Planu zaštite od požara općine Kraljevec na Sutli te ostalim zakonskim i drugim odredbama, aktivno sudjelovati u provedbi preventivnih mjera zaštite od požara i eksplozija, djelotvornoj pripremi vatrogasnih postrojbi za gašenje požara i spašavanje ljudi i imovine ugroženih požarom i eksplozijom, pružanju tehničke pomoći u nezgodama i opasnim situacijama te obavljanju i drugih poslova u nesrećama, ekološkim i inim nesrećama te razvijati i poboljšati razinu osposobljavanja članova vatrogasnih postrojbi i njihovu operativnu spremnost, predstavljati vatrogastvo općine Kraljevec na Sutli pred općinskim, županijskim, državnim i međunarodnim vatrogasnim organizacijama te jedinicama lokalne i regionalne samouprave i državne vlasti.

Glavna poglavlja aktivnosti:

1. **Aktivnosti na unapređenju zaštite od požara i vatrogastva,**
2. **Osposobljavanje, usavršavanje, zdravstveni pregledi vatrogasaca,**
3. **Promidžba i informiranje,**
4. **Stručna služba i poslovni prostor Zajednice.**

## AKTIVNOSTI NA UNAPREĐENJU ZAŠTITE OD POŽARA I VATROGASTVA

1. **Praćenje svih zbivanja i aktivno sudjelovanje u prilagodbi Zajednice i njenih članica Zakonu o vatrogastvu, Zakonu o zaštiti od požara, Zakonu o zaštiti i spašavanju, Zakonu o civilnoj zaštiti, Zakonu o udrugama, Zakonu o financijskom poslovanju i računovodstvu neprofitnih organizacija, a posebno povezivanja profesionalnog i dobrovoljnog vatrogastva, te financiranja.**

Tijekom godine pratiti i usvajati sve promjene u svezi navedenih Zakona, te njihovu primjenu u radu naših članica. Organizirati vlastite, upućivati na druge seminare te druge oblike informiranja i dodatne obuke članova naših članica.

Pronalaženje vlastitih rješenja i prilagodba stanju i potrebama naših članica.

**Izvršitelj:**UO Zajednice.

**Rok izvršenja:** trajno.

1. **Uključiti se u ostvarenje zaključaka Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini kojeg će donijeti Vlada Republike Hrvatske, a putem Vatrogasne zajednice Krapinsko- zagorske županije.**

Sudjelovati u spomenutom programu na način prihvaćanja odgovarajućih obveza u smislu dislokacija opreme, tehnike i ljudstva prema mogućnostima naših članica, a ne narušavajući operativnu spremnost postrojbi za potrebe zaštite područja općine Kraljevec na Sutli.

Pripremiti ljudstvo i tehniku za te zadaće.

**Izvršitelj:** Zapovjedništvo Zajednice sa postrojbama članica.

**Rok izvršenja:** početkom godine, a prema potrebi tijekom godine.

1. **Preventivne aktivnosti**

Članice Zajednice će posvetiti posebnu pažnju na preventive mjere zaštite od požara prije i za vrijeme žetvenih radova (kombajni, samohodni berači, berači, balirke i slični strojevi i uređaji), sušenju i zbrinjavanju krmiva za ishranu stoke, te za vrijeme poljoprivrednih radova na otvorenom (čišćenje poljoprivrednih površina od korova i priprema za sjetvu),preventivni pregledi dimnjaka prije početka sezone grijanja..

Pojačati preventivu kroz promidžbu.

**Izvršitelj:** Zapovjedništvo i vatrogasne postrojbe.

**Rok izvršenja:** trajno.

1. **Intervencije**

Aktivno sudjelovati sa svojim vatrogasnim postrojbama na intervencijama na svom području odgovornosti, a prema zakonski utemeljenoj zapovjedi i van područja naše Zajednice i na teritoriju Republike Hrvatske.

Veće i specifične intervencije popratiti medijski, i izvršiti analizu istih.

**Izvršitelj:** Zapovjedništvo i vatrogasne postrojbe.

**Rok izvršenja:** trajno.

1. **Opremanje vatrogasnih postrojbi i održavanje opreme i vozila**

Nabavljati vatrogasnu opremu, tehniku i sredstva za gašenje sukladno Planu zaštite od požara općine Kraljevec na Sutli i potrebama vatrogasnih postrojbi.

Financirati održavanje i popravak vatrogasne opreme i tehnike svojih članica.

Pomoć DVD-ima u nabavcivatrogasnih vozila ili druge vatrogasne opreme.

**Izvršitelj:** UO Zajednice, Zapovjedništvo.

**Rok izvršenja:** tijekom godine.

1. **Organizirati obilježavanje “Mjeseca zaštite od požara” i obilježavanja Svetog Florijana – Dana hrvatskog vatrogastva, te vatrogasnih obljetnica.**

Organizirati svečani prijem kod načelnice općine Kraljevec na Sutli.

Dužnosnici Zajednice položit će vijenac kod križa na groblju Kraljevec na Sutli, uz nazočnost svečanog zastavnog voda i svih sudionika.

Organizirati svetu misu crkvi Presvetog Trojstva sa učestvovanjem članstva članica Zajednice . Formirati svečani ešalon sa svečanim zastavama, u svečanim i radnim odorama.

Sudjelovati u obilježavanju 50. obljetnice DVDG SIRELA BJELOVAR.

Organizirati predstavljanje vatrogasne opreme i vozila te rada sa mladima na području općine Kraljevec na Sutli.

Sve aktivnosti popratiti s medijima javnog priopćavanja.

**Izvršitelj:** UO Zajednice sa svim članicama.

**Rok izvršenja:** mjesec svibanj.

1. **Organizacijsko i sadržajno usklađivanje ustroja i programa rada vatrogasnih organizacija i ustanova sa Planom zaštite od požara i tehnoloških eksplozija općine Kraljevec na Sutli** **(Plan).**

Temeljem Plana nastaviti organiziranu uskladbu organiziranja, opremanja, osposobljavanja i usavršavanja vatrogasnih postrojbi Zajednice. Primjerena pokrivenost gradskog područja vatrogasnim postrojbama – analiza i prijedlozi.

Kontinuirano praćenje promjena unutar članica Zajednice, a važnih za Plan i njihovo evidentiranje kroz izmjenu i dopunu Plana, na način da se ista dostavljaju općini Kraljevec na Sutli

**Izvršitelj:** UO i Zapovjedništvo Zajednice.

**Rok izvršenja:** trajno.

1. **Pratiti stanje i broj članica Zajednice i izvršavanje njihovih zakonskih i drugih obveza, te voditi evidenciju i Elektronsku matičnu knjigu članica Zajednice (Vatronet) sukladno Zakonu o vatrogastvu, Zakonu o udrugama i Statutu Zajednice te implementacija sustava Upravljanja vatrogasnim intervencijama (UVI).**

Poticati bolju informatizaciju DVD-a i postrojbi vezano uz matičnu evidenciju, odnosno ažuriranje jedinstvene baze matičnih podataka članstva, opreme i vozila svojih članica sa ciljem kvalitetnijeg praćenja stanja u svojim članicama kroz „Vatronet“ Hrvatske vatrogasne zajednice.

Započeti implementaciju sustava Upravljanja vatrogasnim intervencijama (UVI).

**Izvršitelj:** Tajnik Zajednice.

**Rok izvršenja:** tijekom godine i prema zadanim rokovima.

1. **Vatrogasna natjecanja, kupovi, susreti.**

Kao i svake godine biti aktivnim učesnikom spomenutih aktivnosti.

Organizirati druženje vatrogasaca iz naše Zajednice te iz Zajednica i društava sa kojima imamo prijateljsku suradnju.

Gostovati na drugim natjecanjima, kupovima, memorijalima i susretima

**Izvršitelj:** Zapovjedništvo , UO

**Rok izvršenja:** tijekom godine i prema zadanim rokovima.

 **10. Organizacija stručnog putovanja i posjet vatrogascima na tom području**

#### OSPOSOBLJAVANJE, USAVRŠAVANJE, ZDRAVSTVENI PREGLEDI VATROGASACA

1. **Izraditi i donijeti Plan osposobljavanja i usavršavanja vatrogasnih kadrova za 2020. godinu.**

Planirati pripremno osposobljavanje zapovjednika i njihovih zamjenika iz DVD-a za polaganje ispita za vatrogasce sa posebnim ovlastima i odgovornostima, te polaganje istog.

Vršiti obuku članova Operativnih postrojbi Zajednice.

Vršiti osposobljavanje pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom, a prema iskazanim potrebama pravnih osoba.

Održati stručne seminare prema ukazanim potrebama.

Planirati i organizirati osposobljavanje za jednu od specijalnosti prema prijedlogu Zapovjedništva.

**Izvršitelj:** UO, Zapovjedništvo Zajednice, predavači i vježbatelji.

**Rok izvršenja:** tijekom godine.

1. **Imenovati Savjet vatrogasne mladeži**

**Donijeti Program rada Savjeta vatrogasne mladeži.**

* 1. **SASTANCI SA PREDSTAVNICIMA DVD a**

-Poticanje na rad sa djecom i mladeži u DVD-ima, a pogotovo u onima koji nemaju natjecateljskih ekipa.

-Sastanci sa roditeljima

**Rok izvršenja:** do 15.05.2020

**Izvršitelj:** članovi savjeta mladeži u suradnji sa lokalnim DVD-ima.

* 1. **EDUKACIJA DJECE I MLADEŽI TE PROMICANJE VATROGASTVA MEĐU MLADIMA**

-Edukaciju provesti putem promidžbenog programa prilikom posjeta školama (raspored sati, vatrogasne igrice, letke sa osnovnim postupcima pri dojavi požara).

Provesti teoretsku edukaciju uz pomoć računala i projektora (za više razrede projekcija filma «Kako nastaje i kako se gasi požar», a za niže razrede projekcija slajdova).

Provesti praktičnu edukaciju prikazom vozila i vatrogasca (pokazati vatrogasca u zaštitnoj opremi uz popratna objašnjenja, prikaz i objašnjenje vatrogasnog vozila za matične i područne škole; održati pokaznu vježbu uz navalno vozilo, auto cisternu; organizirati edukacijsko-zabavni program u vidu igara vatrogasne djece i mladeži

**Rok izvršenja:** tijekom godine.

**Izvršitelj:** Savjet vatrogasne mladeži, članice Zajednice

* 1. **ODLAZAK DJECE I MLADEŽI U KAMPOVE U FAŽANU** -Organizirati odlazak ekipa u navedene kampove uz sufinanciranje VZO Kraljevec na Sutli.

**Rok izvršenja:** do srpnja 2020.

**Izvršitelj:** Zapovjedništvo, Savjet vatrogasne mladeži.

* 1. **RAZNO**

-Sudjelovati u aktivnostima koje organizira VZO Kraljevec na Sutli (obilježavanje Sv. Florijana, Tijelovska procesija, obilježavanje Dana općine Kraljevec na Sutli, Dana otvorenih vrata, itd.)

-Održati minimalno 3 sjednice Savjeta mladeži tijekom godine sa ciljem praćenja izvršenja Plana.

**Izvršitelj:** Savjet vatrogasne mladeži.

**Rok izvršenja:** tijekom godine.

1. **Održati vježbe sa ciljem unapređenja vatrogasne operative i promidžbe vatrogastva.**

Izvesti taktičko-pokaznu vježbu, kako bi se provjerila spremnost i obučenost vatrogasnih postrojbi, te ispravnost opreme.

Organizirati vatrogasne vježbe na javnim mjestima kako bi se pučanstvu pokazala tehnika, oprema i spremnost vatrogasnih postrojbi.

Sve aktivnosti popratiti medijski.

**Izvršitelj:** Zapovjedništvo Zajednice.

**Rok izvršenja:** mjesec svibanj, javne vježbe tijekom godine.

1. **Zdravstveni pregledi i osiguranje operativnog članstva**

Uputiti na zdravstvene preglede operativne članove DVD-a.

**Izvršitelj:** DVD-i u suradnji sa Zajednicom.

**Rok izvršenja:** tijekom godine.

####  C. PROMIDŽBA I INFORMIRANJE

1. **Izraditi Program informativno-promidžbene djelatnosti.**

Izraditi Program praćenja aktivnosti, informiranja i promidžbe, pri čemu treba voditi računa o uređivačkim konceptima javnih glasila.

**UO**.

**Rok izvršenja:** siječanj2020. godine.

1. **Redovito ažurirati web stranice Zajednice.**

U suradnji sa članicama Zajednice redovito obnavljati web stranice, dopunjavati ih i proširivati sa novim sadržajem.

**Izvršitelj:** UO.

**Rok izvršenja:** tijekom godine.

###### D. ADMINISTRACIJSKI POSLOVI

1. **računovodstvo**

Organizirano vođenje računovodstvenih poslova za VZO Kraljevec na Sutli.

**Izvršitelj:** Knjigovodstveni obrt Konto prom

**Rok izvršenja:** tijekom godine.

1. **Kupnja potrebnog uredskog materijala, računalne opreme, literature.**

Kupiti potreban uredski materijal i stručnu literaturu.

Produžiti web hosting.

Pretplata na časopis Udruga.

**Izvršitelj:** UO.

**Rok izvršenja:** tijekom godine.

1. **Školovanje, osposobljavanje i usavršavanje dužnosnika Zajednice.**

Učestvovanje na stručnim seminarima, kongresima, sajmovima opreme, tehnike i sredstava za gašenje i slično.

**Izvršitelj:** Dužnosnici Zajednice.

**Rok izvršenja:** tijekom godine.

1. **Trajno unapređivati organizaciju i rad Zajednice.**

U rad Zajednice usvajati i uvoditi nove načine poslovnih tehnika, pravila, programa, računarskih programa i slično. Dužnosnici Zajednice kontinuirano pratiti i usavršavati se u istom.

**Izvršitelj:** Ured Zajednice.

**Rok izvršenja:** trajno.

Zajednica će, pored sadržaja i zadaća planiranih u ovom prijedlogu programa, raditi i na ostvarivanju i drugih aktivnosti što će proizaći iz Zakona o vatrogastvu, Zakona o zaštiti od požara, Statuta Zajednice, te sadržaja što se temelje na dogovorima Zajednice s Općinom Krakjevec na Sutli Vatrogasnom zajednicom KZŽ, Ministarstvom unutarnjih poslova RH, , Državnim uredom za zaštitu i spašavanje Područnim uredom Krapina, stručnim organizacijama i institucijama u domovini i inozemstvu.

 Operativni plan rada je sastavni dio ovoga plana i zasebno se neće donositi.

ZAPOVJEDNIK PREDSJEDNIK

VATROGASNE ZAJEDNICE VATROGASNE ZAJEDNICE

OPĆINE KRALJEVEC NA SUTLI OPĆINE KRALJEVEC NA SUTLI

Mario Čuk, bacc.ing.sec. v. r. Mario Harapin, bacc.ing.sec., v. r.